Nafarroako Parlamentuko Mahaiak, 2018ko irailaren 3an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Bakartxo Ruiz Jaso andreak aurkeztutako galdera, Josefina Arregui zentroarekiko ituna berritzeari dagokionez Osasun Departamentuak darabilen aurreikuspenari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko irailaren 3an

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioko foru parlamentari Bakartxo Ruiz Jaso andreak, Legebiltzarreko Erregelamenduan ezarritakoaren babesean, honako galdera hau egiten dio Nafarroako Gobernuari, idatziz erantzun dezan:

Josefina Arregui zentroarekiko ituna aurtengo abenduaren 31n bukatuko dela ikusita, Osasun Departamentuak zer aurreikuspen darabil ituna berritzeko, epeari eta erabili beharreko formulari dagokienez? Ba al du Osasunaren eta Gizarte Zerbitzuen arloetako Itun Sozialak arautzen dituen azaroaren 16ko 13/2017 Foru Legea baliatzeko asmorik?

Iruñean, 2018ko uztailaren 18an

Foru parlamentaria: Bakartxo Ruiz Jaso